
  (Проект!)

ДОГОВОР ЗА ОБЩЕСТВЕНА ПОРЪЧКА

№............................

Днес, ................................ г., в гр./с. Силистра на основание чл.14, ал.4, т.2 от ЗОП между:

„Водоснабдяване и Канализация” ООД с адрес: гр.Силистра, ул.”Баба Тонка” 19,

ЕИК: 828050351, представлявано от инж.Васил Ников Боранов – Управител на дружеството наричано по-долу "ВЪЗЛОЖИТЕЛ", от една страна,

и

......................................................................... със седалище ......................................................................

(наименование на изпълнителя)

и адрес: ....................................................................................., ЕГН/ЕИК/БУЛСТАТ:............................, идентификационен номер по ДДС (ако има регистрация)....................................................................., 

представлявано от ......................................................................................................................................

(законен представител - име и длъжност)

или ...............................................................................................................................................................,

(ако има упълномощено лице - име, длъжност, акт на който се основава представителната му власт)

определен за изпълнител на обществена поръчка обявена с публична покана №……………..…...,

 (уникален код на публичната покана в Портала за ОП)

наричано по-долу за краткост "ИЗПЪЛНИТЕЛ", от друга страна, на основание чл.101 е от Закона за обществените поръчки /ЗОП/, се сключи настоящият договор за възлагане на обществена поръчка, наричан по-долу за краткост "Договор", 

І. С ПРЕДМЕТ.

1.1.ВЪЗЛОЖИТЕЛЯТ възлага, а ИЗПЪЛНИТЕЛЯ приема да извършва доставка на тръби и фасонни части за челно заваряване, изработени от ПЕВП тип 100, предназначени за питейно водоснабдяване, по заявени от Възложителя видове и количества.

1.2.Доставките ще бъдат осъществявани въз основа на писменни заявки, съдържащи описание на изделията по вид и количество.

1.3.Доставките се извършват в срок до .................. дни от деня на отправяне на заявката; 

ІІ. ЦЕНА. НАЧИН НА ПЛАЩАНЕ.

   2.1.Изпълнителят доставя заявените от Възложителя количества по цени, които е посочил в Ценовото предложение при участието си в процедурата за обществена поръчка.

2.2.Продавачът прилага към настоящия договор пълен ценоразпис на доставяните от него изделия, предмет на настоящия договор.


2.3.Възложителят заплаща на Изпълнителя срещу издадена фактура, дължимата сума за доставените видове и количества изделия, в срок от 30 (тридесет) календарни дни от датата на фактуриране.


2.4.В съответствие с разпоредбите на чл.303а, ал.2 от Търговския закон, когато Възложителят не е в състояние да спази срока, посочен в т.2.3, той може да бъде удължен, но не повече от 60 (шестдесет) календарни дни, считано от датата на фактуриране.

2.5. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC:


IBAN:

БАНКА: 


2.6 ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.5 в срок от 3 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

2.7 Договорената цена е окончателна и не подлежи на актуализация за срока на настоящия договор.

2.8. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, приети по реда на глава VI „ Предаване и приемане на изпълнението от настоящия договор”.

ІІІ. СРОК И МЯСТО НА ИЗПЪЛНЕНИЕ

3.1. Настоящият договор влиза в сила от ………. и се сключва за срок от 18 /осемнадесет/ месеца.

3.2. Мястото на изпълнение на поръчката -  „В и К” ООД гр.Силистра.

IV. ПРАВА И ЗАДЪЛЖЕНИЯ НА СТРАНИТЕ. 

 4. 1.ВЪЗЛОЖИТЕЛЯТ има право:

 4.1.1. Да изисква от ИЗПЪЛНИТЕЛЯ да изпълнява в срок и без отклонения заявените доставки, съгласно техническата спецификация на обществената поръчка.

 4.1.2. Да извършва проверка във всеки момент от изпълнението на договора относно качество , количества, технически параметри, без това да пречи на оперативната дейност на ИЗПЪЛНИТЕЛЯ.

4.1.3. Да прави рекламации при установяване на доставки с отклонение в качеството и количество, които не са в съответствие с техническата спецификация и техническото предложение на ИЗПЪЛНИТЕЛЯ.

4.1.4. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители, ако има такива.

4.1.5. Да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в настоящия договор.
4.1.6. Да задържи гаранцията за изпълнение в пълният и размер при прекратяване на договора по вина на изпълнителя.
4.2. ВЪЗЛОЖИТЕЛЯТ е длъжен:

4.2.1. Да заплати на ИЗПЪЛНИТЕЛЯ възнаграждение в размер, при условия и в срокове, съгласно настоящия договор.  
4.2.2. Да осигури компетентно лице, което да приема доставените изделия по количество и качество.

4.2.3.  Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

4.3. ИЗПЪЛНИТЕЛЯТ има право:

4.3.1. Да получи уговореното възнаграждение при условията и в сроковете, посочени в настоящия договор.

4.3.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора. 

4.4.ИЗПЪЛНИТЕЛЯТ е длъжен: 

4.4.1. Да изпълнява доставките в срок и с качество в съответствие с предложението в офертата му, включително техническото предложение, което е неразделна част от настоящия договор.
   4.4.2.Изпълнителят доставя за своя сметка всички заявените изделия в складовата база на Възложителя в гр.Силистра, като съобразява обема на доставката и времето за товаро-разтоварни работи с работното време на Възложителя.

4.4.3..Изпълнителят осигурява лице, отговарящо пряко за приемането и изпълненито на заявките.

   4.4.4..Изпълнителят е длъжен в деня на получаването на заявката да  потвърди по факс позициите по вид и количество и да върне по факса на Възложителя подписаната и подпечатана заявка, на която изрично е упоменато лицето приело заявката и датата на получаването й.

4.4.5. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

4.4.6. В случай, че ИЗПЪЛНИТЕЛЯТ в офертата си е посочил подизпълнители, да сключи договор/договори за подизпълнение и да предостави оригинален екземпляр на ВЪЗЛОЖИТЕЛЯ в срок от три дни от сключване на настоящия договор.
V. ГАРАНЦИЯ ЗА ИЗПЪЛНЕНИЕ
5.1. Изпълнителят представя гаранция за изпълнение на договора в размер на 2%(два процента) от прогнозната стойност, предмет на този договор и определена от Възложителя при обявяване на поръчката. 
5.2.Възложителят освобождава внесената от Изпълнителя гаранция за изпълнението на този договор в срок от 30 (тридесет) дни след изтичне срока му на действие, при прекратяването му по взаимно съгласие или при настъпване на форс мажорни обстоятелства, налагащи неговото прекратяване.
VI. ПРЕДАВАНЕ И ПРИЕМАНЕ ЗА ИЗПЪЛНЕНИЕТО

6.1. Приемането на работата по т.1.1. се извършва от определени от страна на ВЪЗЛОЖИТЕЛЯ и на ИЗПЪЛНИТЕЛЯ лица.
6.2. За кореспонденция по обслужване на заявките ще бъдат използвани следните телефони, факс и електронна поща :



За възложителя: ......................................

За изпълнителя: ......................................

6.3..Гаранционен срок на доставяните изделията: ............... години (словом:.......................................).

6.4. Качеството на изделията трябва да орговаря на посоченото от Изпълнителя в офертата му за участие в процедурата за доставка.

6.5. Доставяните тръби трябва да отговарят на стандарт ......................................., посочен от Изпълнителя при участието му в процедурата и отговарящ на обявените от Възложителя изисквания.
6.6.Доставяните фасонни части да отговарят на стандарт ......................................., посочен от Изпълнителя при участието му в процедурата и отговарящ на обявените от Възложителя изисквания.
6.7. Доставените изделия трябва да са трайно маркирани съгласно Наредбата за маркировката за съответствие със съществените технически изисквания към продуктите и да се придружават от сертификат за първоначална проверка и лабораторен контрол (Сертификат за краен лабораторен контрол за всяка партида (тип 3.1.8) по БДС EN 12201–1:2011. Пластмасови тръбопроводни системи за водоснабдяване. Полиетилен (РЕ)),

6.8. Доставяните изделия трябва да се придружават от сертификат за одобрен тип, сертификат за произход и декларация за характеристиките на строителен продукт по Наредба №РД-02-20-1 от 05.02.2015 г.
6.9.Изделията от Ф25 до Ф50 mm следва да се доставят на рулон L по 100m, а тези с диаметри от Ф63 до Ф400mm - на отделни пръти с дължина L= 12м. Рулата трябва да  бъдат  сигурно обвити с опаковъчна лента, която да не може да се махне по друг начин, освен чрез срязване. Минималният вътрешен диаметър на ролките да е такъв, че да осигурява оптимални условия за муфено заваряване между тръбите, между тръби и фитинги и монтаж на клемфитинги;

6.10.Всички тръби трябва да имат пластмасови капачки, поставени върху двата края на тръбата, за да предотвратяват замърсяването им. Преди поставяне на капачките производителят трябва да премахне всички стружки и остатъчни материали;

6.11.Тръбите трябва да се доставят в черен цвят със синя нишка или в син цвят;

6.12. Всички доказани отклонения в качеството или количеството на изделията, констатирани при самата доставка или в процеса на експлоатацията им, в периода на гаранционния срок се компенсират изцяло от Изпълнителя.

-Доставки с отклонения в качеството или количеството, констатирани в момента на приемането им се подменят/допълват от Изпълнителя в срок от 2 (два) дни от деня на констатацията.

-Доставени изделия с отклонения в качеството, които не са могли да бъдат констатирани при приемането им, но са констатирани преди монтирането им и са в рамките на гаранционния срок, се подменат от Изпълнителя в срок от ……. (……) дни от деня на констатацията.

-При възникнали дефекти при експлоатация на изделията в рамките на гаранционния им срок, Изпълнителят има право в срок от 2 работни дни от деня на уведомяването му от страна на Възложителя да направи проверка. Подмяната на дефектиралите изделия  се извършва в срок от 5(пет) дни от деня на уведомяването му.

6.13.За случаите, посочени в т.9.14 представители на страните подписват двустранен констативен протокол.


6.14..Изпълнителят не носи гаранционна отговорност за повреди на стоката, причинени от доказан неправилен монтаж, експлоатация, обслужване и ремонт.

VIІ. НЕУСТОЙКИ
7.1.Ако Изпълнителят не изпълни задълженията си по договора или част от тях, то той дължи на Възложителя неустойка в размер на 0,5% от стойността на дължимите заявени изделия за всеки работен ден забавяне, но не повече от 10% от стойността на дължимите изделия.

7.2.Неустойка не дължи нито една от страните по договора, ако неизпълнението му е в следствие на настъпили форс-мажорни обстоятелства, за което задължително страните своевремнно се уведомяват в писмен вид, като посочват и последиците от форс-мажорните обстоятелства, касаещи изпълнението на договора.

7.3.Изплащането на неустойката не лишава изправната страна от правото да търси реално изпълнение и обезщетение за претърпяните вреди.
VІIІ. НЕПРЕДВИДЕНИ ОБСТОЯТЕЛСТВА 

8.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

8.2. В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

8.3.Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 2 (два) дни от настъпването на непреодолимата сила. При неуведомяване се дължи обезщетение за настъпилите от това вреди.

8.4.Докато трае непреодолимата сила, изпълнението на задълженията на страните и на свързаните с тях насрещни задължения се спира.
ІХ.. ПРЕКРАТЯВАНЕ НА ДОГОВОРА

9.1. Настоящият договор се прекратява:

9.1.1. С изтичане на срока по т. 3.1;

9.1.2. По взаимно съгласие между страните, изразено в писмена форма;

9.1.3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

9.1.4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

9.1.5. С окончателното му изпълнение;

9.1.6. По реда на чл. 43, ал. 4 от Закона за обществените поръчки;

9.1.7. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

9.1.8. Поради непреодолима сила изпълнението на договора се преустанови за повече от 60 /шестдесет/ дни.

9.1.9. Прекратяването на договора не е основание за неплащане на всички дължими от ВЪЗЛОЖИТЕЛЯ суми за извършени доставки.
9.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

9.2.1. забави изпълнението на някое от задълженията си по договора с повече от 10 работни дни;

9.2.2. Не отстрани в разумен срок, определен от ВЪЗЛОЖИТЕЛЯ, констатирани недостатъци;

9.2.3.  Не изпълнява точно някое от задълженията си по договора;

9.2.4. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

9.2.5. Бъде обявен в несъстоятелност или когато е в производство по несъстоятелност или ликвидация.

9.3. ВЪЗЛОЖИТЕЛЯТ може по своя преценка да прекрати договора едностранно с 30 дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

9.4..Ако която и да е от страните не спази задължението си да не разкрива пред трети страни информацията, разменена по време на изпълнението на договора, то другата страна е в правото си да поиска прекратяването му с 30 дневно писменно предизвестие. 

Х. ЗАКЛЮЧИТЕЛНИ РАЗПОРЕДБИ
10.1.Страните по настоящия договор следва да отправят всички съобщения и уведомления помежду си в писмена форма.
10.2. Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

10.3. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

10.4. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

10.5. Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

10.6. За всички неуредени в този договор въпроси се прилагат разпоредбите на действащото законодателство.

10.7. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

10.8. Страните, се задължават да не разкриват пред трети страни информацията, разменена по време на изпълнението на договора до три години след прекратяването му..

10.9.Ако някоя от страните не спази задължението си по предходната точка, другата страна е в правото си да поиска прекратяване  на Договора.  

10.10.Информация може да бъде предоставяна от някоя от страните при  изрично писмено съгласие на другата страна, дадено предварително или ако предоставянето й се изисква от закон, подзаконов нормативен акт, контролен орган или във връзка със съдебно или регулативно производство.
Неразделна част от настоящия договор са:

1. Ценовото предложение на изпълнителя.

2. Техническото предложение за изпълнителя. 
3.Техническата спецификация.

4. Преди сключване на договора изпълнителят представя документ за платена гаранция за изпълнение на договора и изискуемите документи по чл.42, ал.1 от ЗОП.

*Пояснение към т.4: 

Документ за регистрация в съответствие с изискването по чл.25, ал.3, т.2.

Документ от съответните компетентни органи за удостоверяване липсата на обстоятелства по ал.1, т.1-4 и посочените в обявлението обстоятелства по чл.47, ал.2, т.1,2,4 и 5, освен когато законодателството на държавата в която е установен, предвижда включването на някое от тези обстоятелства в публичен регистър или предоставянето им служебно на възложителя - Свидетелство за съдимост за лицата по чл.47, ал.4 от ЗОП, Документ за липса на задължения по смисъла на чл.162, ал.2, т.1 от ДОПК към държавата и към общината.

Настоящият договор се сключи в два еднообразни екземпляра - по един за всяка от страните
ВЪЗЛОЖИТЕЛ:




ИЗПЪЛНИТЕЛ:

.................................




.....................................

(инж.Васил Боранов)




 (име, подпис, печат)

АДВОКАТ:

………………………..

(Константин Стоилов)

